Komorų salos
Komorų salos (arab. جزر القمر; pranc. Les Comores) – vulkaninis salynas Indijos vandenyne, netoli pietrytinių Afrikos krantų. Komorų salyną sudaro 5 salos – Grand Komoras, Mohelis, Anžuanas, Majotas bei Pamanzi, bei dar keletas mažesnių salelių. Dauguma salyno priklauso Komorų valstybei, o Majotas – Prancūzijai. Plotas 2236 km². Aukščiausia vieta – Kartalos ugnikalnis (2361 m). Gyventojų skaičius – 984 tūkst.